Eingabe an den Strategen Poseidonios
Material: papyrus
Place: Memphis
Categories: Eingabe
Ptolemaios an den Strategen Poseidonios
er fordert die Mitgift seiner verstorbenen Mutter
die ohne Ehevertrag mit einem Mann zusammengelebt hatte
von dessen Erben zurück
Ποσειδωνίωι ἀρχ[ισω]μα[τοφύ]λακι καὶ 
στρατηγῶι 
πα[ρ]ὰ Πτολεμαίου τοῦ Ἀμαδόκου Θραικός. 
τῆς μητρός μου Ἀσκληπιάδος συνούσης 
Ἰσιδώρωι τινὶ τῶν ἐκ Πίτου, καθʼ ἣν ἔθετο 
αὐ[τ]ῆι συγγραφὴν ὁμολογίας, διʼ ἧς 
διομολογεῖται ἄλλα τε καὶ ἔχειν 
πα[ρʼ] αὐτῆς ἣν προσενήνεκτο φερνὴν 
χαλκοῦ  β καὶ περὶ τοῦ θήσεσθαι αὐτῆι 
ἐν ἐνιαυτῶι συνοικισίου, μέχρι δὲ τούτου 
συνεῖναι αὑτοῖς ὡς ἀνὴρ καὶ γυνή, 
κυρ[ι]ευούσης κοινῆι τῶν ὑπαρχόντων, 
ἐὰν δὲ μὴ ποιῆι καθότι γέγραπται, 
ἀποτίνειν αὐτὸν τὴν φερνὴν παραχρῆμα 
σὺν τῆι ἡμιολίαι, ἐν δὲ τῶι μεταξὺ 
μετηλλαχυίας τῆς Ἀσκληπιάδος 
καὶ τῶν ἐκείνης ἐμοὶ καθηκόντων 
καὶ μετὰ ταῦτα δὲ καὶ τοῦ Ἰσιδώρου, 
ἐπελθόντες Ἀντίβιός τις καὶ Ἰσίδωρος, 
καὶ Εὔδημος ἐπὶ τὰ καταλελειμμένα 
ὑπάρχοντα κα[ὶ] ἀντιποιησάμενοι κρατοῦσιν 
οὐκ ἀναπέμψαντες τὴν φερνήν. ἀξιῶ οὖν, 
ἐὰν φαίνηται, συντάξαι ἀνακαλεσάμενον 
τοὺς δηλουμένους συναναγκάσαι 
τὰ δίκαιά μοι ποιῆσαι ὑπέρ τε τούτων καὶ 
ὑπὲρ ὧν τυγχάνω εὐχρηστηκὼς αὐτῶι 
ἐπὶ τόκω[ι] χαλκ[ο]ῦ  Βυν καὶ τόκον ϡγ, 
ὑπὲρ ὧν καὶ ὁμόλ[ογ]ος ἐγ[εγ]όνει ἐπὶ Νικάνορος 
τοῦ ἐπιστάτου τ[ῆς] κώμης. τούτ[ο]υ δὲ γενομένου 
ἔσομαι τετευχ[ὼς] τῶν δικαίων. 
εὐτύχει.